  Анжелика Тихонова корреспондент 16-тӥ куарусёнлы Удмуртиын коронавирус инфекциен 70 мурт черлаз. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Висёнзы Ижкарын 13 улӥсьёслэн, Воткаын 12 улӥсьёслэн, Глазкарын 10 улӥсьёслэн, Сарапулын, Красногорск ёросын быдэн вить улӥсьёслэн, Кияса, Балезино ёросъёсын быдэн куинь улӥсьёслэн, Вотка, Грак, Сарапул, Сьӧлта, Шаркан, Юкаменск ёросъёсын быдэн кык улӥсьёслэн но Можгаын, Эгра, Каракулино, Кизнер, Кез, Камбарка но Ува ёросъёсын быдэн одӥг улӥсьлэн зэмаз. 71 адями йӧназ. Туннэ нуналлы Удмуртиын выль коронавирус инфекциен черлан 4 сюрс 103 учыр лабораториосын зэматэмын. 3 сюрс 099 адями йӧназ, 78 мурт кулӥз. Али 39-эзлэн висисьёслэн тазалыксы секыт лыдъяське. Тулыспалысен элькунын коронавируслы 327 сюрс 642 эскеронъёс ортчытӥзы, берло нунал ӵоже – 3 сюрс 866.  Тегъёс: Тазалык висён Удмуртия коронавирус  